ตลาดหุ้นเอเชียอ่อนตัวลงเช้านี้ หลังเจรจาหนี้กรีซไม่คืบหน้า
ตลาดหุ้นเอเชียปรับตัวลดลงในช่วงเช้าวันนี้ หลังจากการประชุมระหว่างกรีซและรมว.คลังยูโรโซนยังไม่สามารถบรรลุข้อตกลงกันได้
26 มิ.ย. 2558

ผู้สื่อข่าวรายงานว่า ตลาดหุ้นเอเชียปรับตัวลดลงในช่วงเช้าวันนี้ หลังจากการประชุมระหว่างกรีซและรมว.คลังยูโรโซนยังไม่สามารถบรรลุข้อตกลงกันได้ โดยดัชนี MSCI Asia Pacific ลดลง 0.2% แตะ 149.02 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 20,758.43 จุด ลดลง 12.97 จุด, ดัชนี SSE Composite ตลาดหุ้นจีนเปิดวันนี้ที่ 4,399.93 จุด ลดลง 127.85 จุด, ดัชนี HSI ตลาดหุ้นฮ่องกงเปิดวันนี้ที่ 27,016.09 จุด ลดลง 129.66 จุด, ดัชนี TAIEX ตลาดหุ้นไต้หวันเปิดวันนี้ที่ 9,481.95 จุด เพิ่มขึ้น 5.61 จุด
ขณะที่ดัชนี KOSPI ตลาดหุ้นเกาหลีใต้เปิดวันนี้ที่ 2,083.40 จุด ลดลง 1.66 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,346.30 จุด ลดลง 3.57 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,716.64 จุด ลดลง 0.17 จุด
ทั้งนี้ การประชุมระหว่างกรีซและรมว.คลังยูโรโซนซึ่งสิ้นสุดลงเมื่อวานนั้น ที่ประชุมไม่สามารถบรรลุข้อตกลงกันได้ และทั้ง 2 ฝ่ายจะจัดการประชุมอีกครั้งในวันเสาร์นี้
ด้านนายเจอร์รี ไรซ์ โฆษก IMF เปิดเผยเมื่อวานนี้ว่า กรีซจะถูกจัดชั้นเป็นประเทศที่ติดหนี้ค้างชำระต่อ IMF ถ้าหากกรีซไม่สามารถชำระหนี้ 1.6 พันล้านยูโรภายในวันที่ 30 มิ.ย.